
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-02672/2013-04
23.01.2015. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 23.01.2015. године, донела је

О Д Л У К У

о акредитацији студијског програма
Утврђује се да УНИВЕРЗИТЕТ УНИОН - РАЧУНАРСКИ ФАКУЛТЕТ         са седиштем у БЕОГРАД, КНЕЗ МИХАЈЛОВА 6/6, БЕОГРАД, ПИБ: 102971356, Матични број: 17489453,  испуњава прописане стандарде за акредитацију студијског програма Докторске студије - РАЧУНАРСКЕ НАУКЕ у оквиру поља природно-математичких наука и то за 5 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ УНИОН - РАЧУНАРСКИ ФАКУЛТЕТ са седиштем у БЕОГРАД, КНЕЗ МИХАЈЛОВА 6/6, БЕОГРАД, је дана 25.12.2013. године поднела захтев за акредитацију студијског програма Докторске студије - РАЧУНАРСКЕ НАУКЕ у оквиру поља природно-математичких наука под бројем 612-00-02672/2013-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).

На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ УНИОН - РАЧУНАРСКИ ФАКУЛТЕТ и предлог одлуке, достављени су Комисији за акредитацију и проверу квалитета.
Студијски програм је  у техничко технолошком  пољу  што је у складу са законом и листом области коју је утврдио  Национални савет. Назив дипломе Доктор наука рачунарске науке је у складу са листом звања коју је утврдио Национални савет, а дужина студија 3 године и 180 ЕСПБ је у складу са законом.  Програм је прихваћен на Сенату универзитета.
Постоји план истраживачког рада 2012-2016. Одлуком Министарства за науку и технолошки развој број 021-01-61/113 од 22.09.2008. године Рачунарски факултет је акредитован за обављање научноистраживачке делатности. Акредитација је обновљена 2013. Наведено је да су наставници укључени у 13 пројеката Министарства. У документацији је наведено да је број докторских дисертација у установи 2, као и да је број студената тренутно на програму 1, дакле јако мали број. Наставници који су наведени као 100% запослени на РАФ објављују радове под потпуно другом афилијацијом, што је видљиво у Web of Science, као на пример Влајко Коцић (Xavier Univ Louisiana, Dept Math, New Orleans, LA 70125 USA), Наташа Пржуљ (Univ London Imperial Coll Sci Technol & Med, Dept Comp, London SW7 2AZ, England), док Кристина Вушковић потписује радове двојном афилијацијом. У Табели П.7 види се да је свега један докторат брањен на Рачунарском факултету, а остали у другим установама.

Структура студијског програма одговара захтевима стандарда, у погледу назива, циљева, исхода учења, услова уписа, начина извођења, услове преласка са других студијских програма. Студијски програм има најмање 50% ЕСПБ предвиђених за реализацију докторске дисертације. (30 ЕСПБ полагањем теоријских основа докторске дисертације и 60 ЕСПБ израдом и одбраном докторске дисертације, док се преосталих 90 ЕСПБ стичу полагањем испита из наставних предмета).Изборни предмети носе 85 ЕСПБ, што одговара захтеву од преко 50%укупних ЕСПБ бодова, везаних за предмете студијског програма. Савладавањем програма студенти стичу прописане опште и предметно специфичне способности. Компетенције су у складу са структуром и садржајем студијског програма, прецизно су описане и усклађене са исходима. Савладавањем програма студенти се оспособљавају за самосталан научноистраживачки рад.

Структура курикулума обухвата распоред предмета по семестрима и детаљан опис предмета.  Поштоване су препоруке о броју и распореду часова активне наставе на студијском програму. 
Опште је запажање да су у опису предмета не поклања довољна пажња препорученом броју обавезних референци. О томе говори податак да је просечан број референци по предмету 2.15, што је далеко испод броја који би се очекивао за овако профилисан студијски програм. Број ЕСПБ предвиђен за тезу и предмете који су у непосредној функцији израде тезе су већи од 50% од укупног броја ЕСПБ. Докторант на основу садржаја и структуре курикулума, стечених научних сазнања и усвојене научне методе као и захтева за израду докторске дисертације, је оспособљен за самосталан научно истраживачки рад. Програм је целовит и свеобухватан, нуди најновија  сазнања и усаглашен је са другим програмима на истој установи. Програм је усклађен са акредитованим програмима иностраних високошколских установа. Наведено је 6 иностраних програма усклађених са предложеним (3 УК, 2 УСА и 1 Немачки).

Дефинисани су општи и посебни услови уписа на докторске студије, за 5 студената Број наставника који су ангажовани у настави је 9, број ментора 7. Студенти полагањем испита стичу одређени број ЕСПБ бодова који се утврђују за сваки предмет према оптерећењу студената и према јединственој методологији. Дефинисани су услови  процедуре везане за реализацију  докторске дисертације, и оцену њене научне вредности усклађени са захтевима из одговарајућег поља. Услов за коначно прихватање тезе, поред општих услова везаних за научни допринос и оригиналност, је и објављивање барем једног рада у научним часописима предметне области са СЦИ листе.

Број наставника (9) oдговара потребама програма у складу са стандардима, а 67.19%  од укупног броја наставника који учествују у извођењу наставе на студијском програму докторских студија ангажована са пуним радним односом. Преко 50% наставника је укључена у научноистраживачке пројекте. Из приложене документације се види да сви наставници ангажовани на извођењу овог студијског програма имају барем један рад на СЦИ листи. Сваки ментор има наjмање пет научних радова објављених или прихваћених за објављивање у научним часописима из одговарајуће области студијског програма са листе министарства  надлежног за науку, у последњих 10 година. Број компетентних наставника а посебно ментора обезбеђује оспособљавање студената докторских студија за самостални научни рад. 
Ментори

1. Татјана М. Давидовић, 
2. Влајко Љ. Коцић

3. Ненад М. Младеновић, 
4. Наташа Б. Пржуљ

5. Слободан К. Симић, 
6. Младен Ж. Станојевић,  

7. Кристина Л. Вушковић.
За извођење студијског програма обезбеђен  је одговарајући простор за извођење наставе, одговарајући лабораторијски простор неопходан за експериментални рад и опрема базирана на савременим информационо-комуникационим технологијама. (2.75 м2 по студенту у две смене). Установа обезбеђује коришћење библиотечког фонда у обиму потребном за остварење програма докторских студија. Студенти докторских студија имају приступ базама података које су неопходне за израду докторских дисертација и за научноистраживачки рад. На располагању је око 1300 библиотечких наслова релевантних за изучавање научних и стручних дисциплина из научне области студијског програма. Студентима је на располагању и употреба електронске библиотеке IEEE Computer Society и ACM (преко 30 наслова професионалних часописа).
Редовано се прати квалитет студијског програма кроз периодичну спољашњу и унутрашњу проверу. Установа периодично преиспитује и унапређује стратегију обезбеђења квалитета. Установа је спровела самовредновање и приложила извештај о самовредновању.
После достављања документација о отклањању уочених недостатака из Акта упозорења, Комисија за акредитацију и проверу квалитета је установила да је УНИВЕРЗИТЕТ УНИОН - РАЧУНАРСКИ ФАКУЛТЕТ у оквиру образовно-научног поља поља природно-математичких наука наука отклонила поменуте недостатке из Акта упозорења и те да ИСПУЊАВА прописане стандарде у погледу квалитета студијског програма 
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ УНИОН - РАЧУНАРСКИ ФАКУЛТЕТ за студијски програм Докторске студије - РАЧУНАРСКЕ НАУКЕ у оквиру поља природно-математичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је високошколска установа испунила стандарде за акредитацију студијског програма прописане Правилником о стандардима и поступку за акредитацију високошколских установа и студијских програма, одлучено је као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

РЕПУБЛИКА СРБИЈА

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ студијског програма
УНИВЕРЗИТЕТ УНИОН - РАЧУНАРСКИ ФАКУЛТЕТ са седиштем у БЕОГРАД, КНЕЗ МИХАЈЛОВА 6/6, БЕОГРАД, ПИБ: 102971356, Матични број: 17489453, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма Докторске студије - РАЧУНАРСКЕ НАУКЕ у оквиру поља природно-математичких наука и то за 5 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

